Diari Oficial de la Generalitat Valenciana


Sumari del DOGV 7077, del 29-07-2013 (2013/7551)

Notificació de la sentència dictada en el procediment ordinari número 585/2010.
-------------------------------------------------------------------------------

### Dades del document

Número de DOGV
:   7077

Data del DOGV
:   29-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7551


Organisme emissor
:   Jutjat de Primera Instància i Instrucció Número 4 de Llíria

Tipus de document
:   Edicte

Notificació de la sentència dictada en el procediment ordinari número 585/2010. [2013/7551]  
Procediment ordinari 000585/2010  
De: MCE Bank GmbH, sucursal a Espanya.  
Advocat/ada: -  
Procuradora: María Montalt del Toro.  
Contra: Tomás Rodríguez Díaz.   
Advocat/ada: -  
Procurador/a: -  
En este procediment ordinari 585/2010, seguit a instàncies de MCE Bank GmbH, sucursal a Espanya, contra Tomás Rodríguez Díaz, s'ha dictat la sentència que, literalment, diu així:  
«Jutjat de Primera Instància i Instrucció i de Violència sobre la Dona número 4 de Llíria   
Procediment: juí ordinari 585/2010.  
Demandant: MCE Bank GmbH, sucursal a Espanya.   
Procuradora: María Montalt.   
Advocat: Joaquín Calzada Redondo.  
Demandat: Tomás Rodríguez Díaz.   
Procurador/a: -  
Advocat/ada: -  
Magistrada jutgessa que la dicta: Sandra Gil Vicente.  
Sentència 45/2010  
Llíria, 12 de març de 2013  
Antecedents de fet  
Primer. Este procediment es va iniciar en virtut de la demanda de 9 de juny de 2010 que, per torn de repartiment, va correspondre a este Jutjat.  
Segon. Esta demanda va ser admesa pel decret de 2 de juliol del mateix any, i es va donar a la part demandada un termini per a contestar, la qual cosa no va fer dins del termini i per això se la va declarar en rebel·lia.  
Tercer. Celebrada l'audiència prèvia, en què únicament es va proposar la prova documental, van quedar les actuacions vistes per a sentència.  
Fonaments de dret  
Primer. La part actora exercita una acció de reclamació d'una quantitat, en virtut de la qual sol·licita que es condemne la part demandada per tal que satisfaça les quantitats degudes en l'àmbit d'un contracte de préstec de finançament subscrit entre ambdós, junt amb els interessos pactats i les costes.  
Segon. De la prova documental que es troba en les actuacions s'acredita l'existència del mencionat contracte de finançament, així com l'impagament d'alguna de les seues quotes.   
Tercer. En el mateix contracte les parts estipulen la possibilitat de rescindir el contracte per part de la financera en el cas que la prestatària deixara de complir la seua obligació de pagament de les quotes convingudes.  
L'article 311 del Codi de Comerç establix:   
«És reputarà mercantil el préstec en què concorre alguna de les circumstàncies següents:  
1. Si algun dels contractants fóra comerciant.  
2. Si les coses prestades es destinaren a actes de comerç».  
L'article 312 del mateix text legal conté les obligacions del prestatari quan disposa:   
«Consistint el préstec en diners, pagarà el deutor tornant una quantitat igual a la rebuda, d'acord amb el valor legal que tinguera la moneda al temps de la devolució, excepte si s'haguera pactat l'espècie de moneda en què havia de fer-se el pagament, i en este cas l'alteració que haguera experimentat el seu valor serà en dany del prestador».  
Havent-se provat en el present cas l'existència del contracte i l'impagament per part del prestatari, sorgix per a este l'obligació de tornar allò que s'ha entregat, i cal estimar en conseqüència la demanda presentada.   
Quart. En relació als interessos l'article 316 del Codi de Comerç establix:   
«Els deutors que demoren el pagament dels seus deutes després de vençuts deuran, des de l'endemà del venciment, l'interés pactat per a este cas i, si no n'hi ha, el legal».  
Havent-hi entre les parts un pacte específic en relació als interessos, este ha de prevaldre sobre l'interés legal, i cal condemnar la part demandada a l'abonament dels interessos pactats.  
Quint. S'ha estimat íntegrament la demanda interposada, i atés que no hi ha en este cas dubtes de fet o de dret, és procedent imposar les costes a la part demandada de conformitat amb allò que disposa l'article 394.1 de la Llei d'Enjudiciament Civil.  
Per tot això,  
Dispose  
Estime íntegrament la demanda interposada per MCE Bank GMBH, sucursal a Espanya, i condemne Tomás Rodríguez Díaz a pagar la quantitat de 12.246,75 euros, més els interessos moratoris pactats i les costes d'este procediment.  
Mode d'impugnació: per mitjà del recurs d'apel·lació, que s'interposarà per mitjà d'un escrit que cal presentar en este Jutjat en el termini de 20 dies, des de l'endemà de la notificació de la resolució, d'acord amb el que establix l'article 458 de la Llei d'Enjudiciament Civil, d'acord amb la redacció establida per la Llei 37/2011, de 10 d'octubre.  
  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, caldrà constituir un depòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5087 GN EEEE AA) i s'indicarà, en el camp «Concepte», el codi «02 civil-apel·lació» i la data de la resolució objecte de recurs, amb el format dd/mm/aaaa. En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas no s'admetrà una consignació per un import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent. Estan exceptuats de l'obligació de constituir el depòsit els qui tinguen reconegut el dret de litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho dispose i firme, la jutgessa. En done fe.  
Publicació. La sentència anterior va ser donada, llegida i publicada per Sandra Gil Vicente, la magistrada jutgessa que la va dictar, mentres celebrava audiència pública el mateix dia de la data, de la qual cosa jo, el secretari judicial, en done fe.   
Llíria, 12 de març de 2013.»  
I atés que el demandat, Tomás Rodríguez Díaz, es troba en parador desconegut, expedisc este edicte a fi que li valga de notificació de forma deguda.  
  
Llíria, 24 de maig de 2013.- El secretari judicial: Manuel Cazalilla Hoyofrío.